Kommissionens forordning (EF) nr. 1262/2003

af 16. juli 2003

om fastsættelse for produktionsåret 2002/03 af den specifikke vekselkurs for minimumspriserne for sukkerroer, produktionsafgifterne og tillægsafgiften i sukkersektoren for valutaerne i de medlemsstater, der ikke har vedtaget den fælles valuta

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), ændret ved Kommissionens forordning (EF) nr. 680/2002(2),

under henvisning til Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren(3), senest ændret ved forordning (EF) nr. 1509/2001(4), særlig artikel 1, stk. 3, og

ud fra følgende betragtninger:

(1) I artikel 1 i forordning (EØF) nr. 1713/93 er det fastsat, at minimumspriserne for sukkerroer, jf. artikel 4 i forordning (EF) nr. 1260/2001, produktionsafgifterne og tillægsafgiften, jf. henholdsvis artikel 15 og 16 i nævnte forordning, omregnes til national valuta ved hjælp af en specifik vekselkurs, der er lig med det prorata-beregnede gennemsnit af de landbrugsvekselkurser, som gælder i det pågældende produktionsår.

(2) Fra 1. januar 1999 er ordningen med specifikke landbrugsomregningskurser blevet ændret ved Rådets forordning (EF) nr. 2799/98 af 15. december 1998 om den agromonetære ordning for euroen(5). Derfor bør der kun fastsættes omregningskurser for de specifikke vekselkurser mellem euroen og de nationale valutaer i de medlemsstater, der ikke har vedtaget den fælles valuta.

(3) Anvendelsen af disse bestemmelser fører for produktionsåret 2002/03 til fastsættelse af den specifikke vekselkurs for omregning af minimumspriserne for sukkerroer, produktionsafgifterne og i givet fald tillægsafgiften til de forskellige nationale valutaer, som angivet i bilaget til denne forordning -

UDSTEDT FØLGENDE FORORDNING:

Artikel 1

Den specifikke vekselkurs, der anvendes til omregning af minimumspriserne for sukkerroer, jf. artikel 4 i forordning (EF) nr. 1260/2001, produktionsafgifterne i givet fald tillægsafgiften, jf. henholdsvis artikel 15 og 16 i nævnte forordning, til de enkelte nationale valutaer, i de medlemsstater, der ikke har vedtaget den fælles valuta, fastsættes for produktionsåret 2002/03, som anført i bilaget.

Artikel 2

Denne forordning træder i kraft den 17. juli 2003.

Den anvendes fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. juli 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 178 af 30.6.2001, s. 1.

(2) EFT L 104 af 20.4.2002, s. 26.

(3) EFT L 159 af 1.7.1993, s. 94.

(4) EFT L 200 af 25.7.2001, s. 19.

(5) EFT L 349 af 24.12.1998, s. 1.

BILAG

til Kommissionens forordning af 16. juli 2003 om fastsættelse for produktionsåret 2002/03 af den specifikke vekselkurs for minimumspriserne for sukkerroer, produktionsafgifterne og tillægsafgiften i sukkersektoren for valutaerne i de medlemsstater, der ikke har vedtaget den fælles valuta

Specifikke vekselkurser

>TABELPOSITION>